-BUDAPEST FŐVÁROS XVI. KERÜLETI ÖNKORMÁNYZAT

K I V O N A T

a 2017. október 18-án (szerdán) a Budapest XVI. kerületi Polgármesteri Hivatal nagytermében (1163 Budapest, Havashalom u. 43. fszt. 18.) a Budapest Főváros XVI. kerületi Önkormányzat Képviselő-testülete 11. számú ülésén készült jegyzőkönyvből.

H A T Á R O Z A T:

## 320/2017. (X. 18.) Kt. Budapest Főváros XVI. kerületi Önkormányzat Képviselő-testülete a „Javaslat a Budapest XVI. kerület több utcájában létesült közvilágítási vagyon átadására” című előterjesztés új 16-os napirendi pontként tárgyalja.

Határidő: 2017. október 18.

Felelős: Kovács Péter polgármester

(14 igen, 0 nem, 0 tartózkodás)

 -.-.-.-.-.-.-

H A T Á R O Z A T:

## 321/2017. (X. 18.) Kt. A Képviselő-testület az ülés napirendjét az alábbiak szerint állapítja meg:

 **NAPIREND:**

|  | Jelentés az Önkormányzat Képviselő-testülete határozatainak végrehajtásáról, illetve a még végre nem hajtott határozatok helyzetérőlElőterjesztő: Kovács Péter polgármester |
| --- | --- |
|  | Döntés a XVI. Kerület Kertvárosi Egészségügyi Szolgálata gazdasági igazgató munkakör munkaviszony keretében történő betöltéséreElőterjesztő: dr. Csomor Ervin alpolgármester |
|  | Javaslat Budapest Főváros XVI. kerületi Önkormányzat 2017. évi költségvetésének II. számú módosítására Előterjesztő: Kovács Péter polgármester |
|  | Javaslat az idegenforgalmi adó saját hatáskörben történő beszedéséreElőterjesztő: Kovács Péter polgármester |
|  | Javaslat a reklámok, reklámhordozók és cégérek elhelyezésének, alkalmazásának követelményeiről, feltételeiről és tilalmáról szóló rendelet megalkotásáraElőterjesztő: Kovács Péter polgármester |
|  | Javaslat az építményadóról szóló rendelet megalkotásáraElőterjesztő: Kovács Péter polgármester |
|  | Javaslat a KVSZ módosítására az agglomeráció területének a fővárosi kerékpárút főhálózatba történő bekötését lehetővé tevő, a XVI. kerület 118548/1 hrsz-ú Szabadföld út 117582 és 118548/2 hrsz. közötti szakaszának kiemelt fejlesztési területként való meghatározása céljábólElőterjesztő: Kovács Péter polgármester |
|  | Javaslat a Kertvárosi Sportlétesítményeket Üzemeltető Kft. 2017. évi üzleti tervének, közszolgáltatási szerződésének, valamint alapító okiratának módosításáraElőterjesztő: Kovács Péter polgármester |
|  | Tájékoztató a 2018. évre tervezett belső ellenőrzési feladatokrólElőterjesztő: Kovács Péter polgármester |
|  | Pályázati kiírás a Napraforgó Család- és Gyermekjóléti Központ magasabb vezetőjének megbízásáraElőterjesztő: dr. Csomor Ervin alpolgármester |
|  | Javaslat a 118/2017. (IV. 12.) Kt. határozat módosításáraElőterjesztő: Kovács Péter polgármester |
|  | Javaslat a Budapest XVI. kerület Bátony utca 1-3. szám alatti, 106854/1 és 106854/2 hrsz-ú ingatlanok hasznosítására, pályázat kiírására Előterjesztő: Kovács Péter polgármester |
|  |  |
|  | Elővásárlási jog gyakorlása (118692/6 hrsz. szám alatti ingatlanon fennálló 388/1652-ed, és a 118692/7 hrsz. szám alatti ingatlanon fennálló 1333/5332-ed tulajdoni hányad)Előterjesztő: Kovács Péter polgármester |
|  | Javaslat a Cinkotai kiserdő területén épülő kilátó kivitelezéséhez szükséges döntés meghozataláraElőterjesztő: Kovács Péter polgármester |
|  | Javaslat a Budapest XVI. kerület Szabadföldi úti kerékpáros híd építése miatt kiváltott vízvezeték vagyon átadásáraElőterjesztő: Kovács Péter polgármester |
|  | Javaslat a Budapest XVI. kerület több utcájában létesült közvilágítási vagyon átadásáraElőterjesztő: Kovács Péter polgármester |
|  | Javaslat a Budapest XVI. kerület Aradi utca – Szilas-patak kereszteződésében kiváltásra kerülő gázvezeték átadására Előterjesztő: Kovács Péter polgármester |
|  | Javaslat a Mátyásföldi Lawn Tennis Club Egyesület részére közvetett pénzbeli támogatás nyújtására egyedi kérelem alapjánElőterjesztő: Kovács Péter polgármester |
|  | Javaslat a Kertvárosi Fúvószenekari Egyesület megalakulásának és jövőbeni működésének támogatásáraElőterjesztő: Kovács Péter polgármester |
|  | Javaslat a Hittel a Nemzetért Alapítvány közművelődési tevékenységének támogatásáraElőterjesztő: Kulturális és Sport Bizottság  |
|  | Az Önkormányzat vagyonának értékesítését, hasznosítását szabályozó rendeletek átdolgozása Előterjesztő: Vajda Zoltán képviselő |
|  | A polgármester, az alpolgármesterek, a tanácsnokok, a bizottsági elnökök beszámolója az előző Képviselő-testületi ülés óta történt, fontosabb eseményekről |
|  | Képviselői kérdések, közérdekű bejelentések  |

(14 igen, 0 nem, 0 tartózkodás)

 -.-.-.-.-.-.-.-.-

# NAPIREND: 1. Jelentés az Önkormányzat Képviselő-testülete határozatainak végrehajtásáról, illetve a még végre nem hajtott határozatok helyzetéről

 Előterjesztő: Kovács Péter polgármester

H A T Á R O Z A T:

## 322/2017. (X. 18.) Kt. Budapest Főváros XVI. kerületi Önkormányzat Képviselő-testülete a

 223/2016. (VI. 22.)

 229/2016. (VI. 22.)

 355/2016. (XI. 16.)

 44/2017. (II. 15.)

 48/2017. (II. 15.)

 87/2017. (III. 22.)

 103/2017. (III. 22.)

 128/2017. (IV. 12.)

 160/2017. (V. 17.)

 161/2017. (V. 17.)

 162/2017. (V. 17.)

 163/2017. (V. 17.)

 164/2017. (V. 17.)

 165/2017. (V. 17.)

 166/2017. (V. 17.)

 167/2017. (V. 17.)

 168/2017. (V. 17.)

 169/2017. (V. 17.)

 170/2017. (V. 17.)

 245/2017. (VI. 21.)

 246/2017. (VI. 21.)

 247/2017. (VI. 21.)

 248/2017. (VI. 21.)

 251/2017. (VI. 21.)

 262/2017. (VI. 21.)

 289/2017. (IX. 20.)

 315/2017. (IX. 20.)

 316/2017. (IX. 20.)

 Kt. határozatainak végrehajtásáról szóló jelentést elfogadja.

 Határidő: 2017. október 18.

 Felelős: Kovács Péter polgármester

(15 igen, 0 nem, 0 tartózkodás)

-.-.-.-.-.-.-

H A T Á R O Z A T:

## 323/2017. (X. 18.) Kt. Budapest Főváros XVI. kerületi Önkormányzat Képviselő-testülete a 354/2016. (XI. 16.) Kt. határozatának végrehajtási határidejét 2018. március 31-re módosítja.

 Határidő: 2017. október 18.

 Felelős: Kovács Péter polgármester

(15 igen, 0 nem, 0 tartózkodás)

 -.-.-.-.-.-.-

H A T Á R O Z A T:

## 324/2017. (X. 18.) Kt. Budapest Főváros XVI. kerületi Önkormányzat Képviselő-testülete a 268/2017. (VI. 21.) Kt. határozatának végrehajtási határidejét 2018. június 30-ra módosítja.

 Határidő: 2017. október 18.

 Felelős: Kovács Péter polgármester

 (15 igen, 0 nem, 0 tartózkodás)

 -.-.-.-.-.-.-

# NAPIREND: 2. Döntés a XVI. Kerület Kertvárosi Egészségügyi Szolgálata gazdasági igazgató munkakör munkaviszony keretében történő betöltésére

 Előterjesztő: Dr. Csomor Ervin alpolgármester

H A T Á R O Z A T:

## 325/2017. (X. 18.) Kt. Budapest Főváros XVI. kerületi Önkormányzat Képviselő-testülete Kleiner Lajos Emilnét bízza meg a XVI. Kerület Kertvárosi Egészségügyi Szolgálata gazdasági igazgató feladatainak ellátásával, 2017. november 16-ától 5 év időtartamra.

#  A munkabér és juttatások a Munka Törvénykönyvéről szóló 2012. évi I. tv. szerint és Budapest Főváros XVI. kerületi Önkormányzat polgármesterének döntése alapján kerül megállapításra.A Képviselő-testület felkéri a polgármestert, hogy gondoskodjon a vezetői megbízással kapcsolatos munkaügyi dokumentumok elkészítéséről.

Határidő: 2017. október 31.

Felelős: Kovács Péter polgármester

(15 igen, 0 nem, 0 tartózkodás)

 -.-.-.-.-.-.-

# NAPIREND: 3. Javaslat Budapest Főváros XVI. kerületi Önkormányzat 2017. évi költségvetésének II. számú módosítására

 Előterjesztő: Kovács Péter polgármester

H A T Á R O Z A T:

## 326/2017. (X. 18.) Kt. Budapest Főváros XVI. kerületi Önkormányzat Képviselő-testülete szavazási eredménye (8 igen, 2 nem, 6 tartózkodás) alapján az alábbi javaslat elfogadását **elvetette:**

„Budapest Főváros XVI. kerületi Önkormányzat Képviselő-testülete úgy dönt, hogy az ez évi macskaivartalanítási program költségeinek fedezetéül a „Kertvárosi Gazdi” program előirányzatát 500 E Ft-tal megemeli, melynek forrása az Önkormányzat általános működési tartaléka.”

Határidő: 2017. október 18.

Felelős: Kovács Péter polgármester

.

 -.-.-.-.-.-.-

H A T Á R O Z A T:

## 327/2017. (X. 18.) Kt. Budapest Főváros XVI. kerületi Önkormányzat Képviselő-testülete szavazási eredménye (6 igen, 3 nem, 2 tartózkodás) alapján az alábbi javaslat elfogadását **elvetette:**

„Budapest Főváros XVI. kerületi Önkormányzat Képviselő-testülete úgy dönt, hogy a Babakötvény állami támogatását 50%-al megemeli. Az e célra fordított 13 975 E Ft forrása az Önkormányzat általános működési tartaléka.”

Határidő: 2017. október 18.

Felelős: Kovács Péter polgármester

 -.-.-.-.-.-.-

H A T Á R O Z A T:

## 328/2017. (X. 18.) Kt. Budapest Főváros XVI. kerületi Önkormányzat Képviselő-testülete szavazási eredménye (5 igen, 6 nem, 5 tartózkodás) alapján az alábbi javaslat elfogadását **elvetette:**

„Budapest Főváros XVI. kerületi Önkormányzat Képviselő-testülete úgy dönt, hogy a Sashalmi Tanoda Általános Iskola tornaudvara melletti kerítés helyére épülő zajvédő fal építését 10.000 E Ft-tal támogatja, melynek forrása az Önkormányzat fejlesztési céltartaléka.”

Határidő: 2017. október 18.

Felelős: Kovács Péter polgármester

 -.-.-.-.-.-.-

H A T Á R O Z A T:

## 329/2017. (X. 18.) Kt. Budapest Főváros XVI. kerületi Önkormányzat Képviselő-testülete szavazási eredménye (4 igen, 4 nem, 8 tartózkodás) alapján az alábbi javaslat elfogadását **elvetette:**

„Budapest Főváros XVI. kerületi Önkormányzat Képviselő-testülete úgy dönt, hogy a Szentmihályi Uszoda támfalának fedőkő, lépcső és járólapok javítására 5.000 E Ft támogatást nyújt, melynek forrása az Önkormányzat fejlesztési céltartaléka.”

Határidő: 2017. október 18.

Felelős: Kovács Péter polgármester

.

-.-.-.-.-.-.-

H A T Á R O Z A T:

## 330/2017. (X. 18.) Kt. Budapest Főváros XVI. kerületi Önkormányzat Képviselő-testülete szavazási eredménye (5 igen, 6 nem, 5 tartózkodás) alapján az alábbi javaslat elfogadását **elvetette:**

„Budapest Főváros XVI. kerületi Önkormányzat Képviselő-testülete úgy dönt, hogy a volt kisgazda székház „Alkotóházzá” való átalakítási terveinek elkészítésére 1500 E Ft támogatást nyújt, melynek forrása az Önkormányzat fejlesztési céltartaléka.”

Határidő: 2017. október 18.

Felelős: Kovács Péter polgármester

.

-.-.-.-.-.-.-

Budapest Főváros XVI. kerületi Önkormányzat Képviselő-testülete megalkotja a Budapest Főváros XVI. kerületi Önkormányzat 2017. évi költségvetéséről szóló 23/2016. (XII. 21.) önkormányzati rendelet II. számú módosításáról szóló

#  **23/2017. (…) önkormányzati rendeletét**.

(11 igen, 2 nem, 3 tartózkodás)

 -.-.-.-.-.-.-.-

# NAPIREND: 4. Javaslat az idegenforgalmi adó saját hatáskörben történő beszedésére

 Előterjesztő: Kovács Péter polgármester

Budapest Főváros XVI. kerületi Önkormányzat Képviselő-testülete megalkotja az idegenforgalmi adóról szóló

#  **24/2017. (…) önkormányzati rendeletét.**

(16 igen, 0 nem, 0 tartózkodás)

 -.-.-.-.-.-.-.-

# NAPIREND: 5. Javaslat a reklámok, reklámhordozók és cégérek elhelyezésének, alkalmazásának követelményeiről, feltételeiről és tilalmáról szóló rendelet megalkotására

 Előterjesztő: Kovács Péter polgármester

Budapest Főváros XVI. Kerületi Önkormányzat Képviselő-testülete megalkotja a reklámok, reklámhordozók és cégérek elhelyezésének, alkalmazásának követelményeiről, feltételeiről és tilalmáról szóló

#  **25/2017. (…) önkormányzati rendeletét.**

(11 igen, 3 nem, 2 tartózkodás)

 -.-.-.-.-.-.-.-

# NAPIREND: 6. Javaslat az építményadóról szóló rendelet megalkotására

 Előterjesztő: Kovács Péter polgármester

Budapest Főváros XVI. kerületi Önkormányzat Képviselő-testülete megalkotja az építményadóról szóló

#  **26/2017. (…) önkormányzati rendeletét.**

 (13 igen, 1 nem, 2 tartózkodás)

 -.-.-.-.-.-.-.-

# NAPIREND: 7. Javaslat a KVSZ módosítására az agglomeráció területének a fővárosi kerékpárút főhálózatba történő bekötését lehetővé tevő, a XVI. kerület 118548/1 hrsz-ú Szabadföld út 117582 és 118548/2 hrsz. közötti szakaszának kiemelt fejlesztési területként való meghatározása céljából

 Előterjesztő: Kovács Péter polgármester

Budapest Főváros XVI. Kerületi Önkormányzat Képviselő-testülete megalkotja a Kerületi Városrendezési és Építési Szabályzatról szóló 30/2000. (VII.17.) önkormányzati rendeletének módosításáról szóló

#  **27/2017. (…) önkormányzati rendeletét.**

 (16 igen, 0 nem, 0 tartózkodás)

 -.-.-.-.-.-.-.-

# NAPIREND: 8. Javaslat a Kertvárosi Sportlétesítményeket Üzemeltető Kft. 2017. évi üzleti tervének, közszolgáltatási szerződésének, valamint alapító okiratának módosítására

 Előterjesztő: Kovács Péter polgármester

H A T Á R O Z A T:

## 331/2017. (X. 18.) Kt. Budapest Főváros XVI. kerületi Önkormányzat Képviselő-testülete, mint a tulajdonosi jogok gyakorlója a Kertvárosi Sportlétesítményeket Üzemeltető Kft. (Cg.: 01-09-878027, székhelye: 1165 Budapest, Újszász u. 106-108., képviseli: Rátonyi Gábor) 2017. évi üzleti tervének módosítását jelen előterjesztés 1. sz. melléklete szerinti tartalommal elfogadja.

Határidő: 2017. október 18.

Felelős: Kovács Péter polgármester

 (15 igen, 0 nem, 1 tartózkodás)

 -.-.-.-.-.-.-

H A T Á R O Z A T:

## 332/2017. (X. 18.) Kt. Budapest Főváros XVI. kerületi Önkormányzat Képviselő-testülete a Kertvárosi Sportlétesítményeket Üzemeltető Kft.-vel (Cg.: 01-09-878027, székhelye: 1165 Budapest, Újszász u. 106-108., képviseli: Rátonyi Gábor) 2015. 03.26-án létrejött Közszolgáltatási szerződés módosítását 2018. január 1-jei hatállyal, jelen előterjesztés 3. sz. melléklete szerinti tartalommal jóváhagyja.

Határidő: 2017. május 31.

Felelős: Kovács Péter polgármester

(16 igen, 0 nem, 0 tartózkodás)

 -.-.-.-.-.-.-

H A T Á R O Z A T:

## 333/2017. (X. 18.) Kt. Budapest Főváros XVI. kerületi Önkormányzat Képviselő-testülete, mint a tulajdonosi jogok gyakorlója a Kertvárosi Sportlétesítményeket Üzemeltető Kft. (Cg.: 01-09-878027, székhelye: 1165 Budapest, Újszász u. 106-108., képviseli: Rátonyi Gábor) alapító okiratában a 1160 Budapest Segesvár u. 26. szám alatt szereplő telephelyet 1162 Budapest Segesvár u. 16. számra módosítja, valamint a telephelyei közül törli a 1165 Budapest Bátony u. 1., 1165 Budapest Bátony u. 3., 1165 Budapest Margit u. 147. és a 1165 Budapest Lőtér u. 4. szám alatti telephelyeket 2018. január 1-jei hatállyal.

A Képviselő-testület felkéri a Társaság ügyvezetőjét, gondoskodjon a módosításokkal egységes szerkezetbe foglalt Alapító Okirat aláírásáról és annak a Cégbírósághoz történő – 30 napon belüli – megküldéséről.

Határidő: 2018. január 31.

Felelős: Kovács Péter polgármester

(16 igen, 0 nem, 0 tartózkodás)

 -.-.-.-.-.-.-

# NAPIREND: 9. Tájékoztató a 2018. évre tervezett belső ellenőrzési feladatokról

 Előterjesztő: Kovács Péter polgármester

H A T Á R O Z A T:

## 334/2017. (X. 18.) Kt. Budapest Főváros XVI. kerületi Önkormányzat Képviselő-testülete az Önkormányzat Intézményeinek, Gazdasági társaságainak és a Budapest XVI. Kerületi Polgármesteri Hivatal belső ellenőrzésre vonatkozó 2018. évre előirányzott ellenőrzési feladatait jóváhagyja.

Felkéri a Polgármestert, hogy az Önkormányzat 2018. évi költségvetése végrehajtásának éves beszámolójával egyidejűleg a belső ellenőrzés tevékenységéről és megállapításairól, az azokra tett intézkedésekről tájékoztassa a Képviselő- testületet.

Határidő: 2018. évi beszámoló elfogadása.

Felelős: Kovács Péter polgármester

(16 igen, 0 nem, 0 tartózkodás)

 -.-.-.-.-.-.-

# NAPIREND: 10. Pályázati kiírás a Napraforgó Család- és Gyermekjóléti Központ magasabb vezetőjének megbízására

 Előterjesztő: dr. Csomor Ervin alpolgármester

H A T Á R O Z A T:

## 335/2017. (X. 18.) Kt. Budapest Főváros XVI. kerületi Önkormányzat Képviselő-testülete a Napraforgó Család- és Gyermekjóléti Központ intézményvezetői megbízására pályázatot ír ki, az alábbiak szerint:

 „**BUDAPEST FŐVÁROS XVI. KERÜLETI ÖNKORMÁNYZAT**

**KÉPVISELŐ-TESTÜLETE**

**PÁLYÁZATOT HIRDET**

a Napraforgó Család- és Gyermekjóléti Központ **családsegítő munkakör**ének betöltésére **magasabb vezetői** (intézményvezetői) **megbízással**,

*- az intézményvezető közalkalmazotti jogviszonyának nyugdíjazás miatti megszűnése okán -* az alábbiak szerint:

**A közalkalmazotti jogviszony időtartama:** határozatlan idejű közalkalmazotti jogviszony

**A foglalkoztatás jellege:** teljes munkaidő

**A magasabb vezetői megbízás kezdő napja:** 2018. február 16.

**A magasabb vezetői megbízás megszűnésének időpontja:** 2023. február 15.

**A munkavégzés helye:** 1163 Budapest, Cziráki utca 22.

**A munkakörbe tartozó, illetve a vezetői megbízással járó lényeges feladatok:** Az intézmény által nyújtott gyermekjóléti szolgáltatás és családsegítés irányítása, koordinálása. A munkáltatói feladatok ellátása, a szakszerű és jogszerű feladatellátás biztosítása, a fenntartóval és intézményeivel való kapcsolattartás, együttműködés, a folyamatos és precíz adminisztráció, adatszolgáltatás biztosítása.

**A pályázat elnyerésének feltételei:**

1. A 15/1998. (IV. 30.) NM rendelet 2. melléklet szerinti család- és gyermekjóléti szolgálat és család- és gyermekjóléti központ magasabb vezető beosztás és egyben a család- és gyermekjóléti szolgálat családsegítő munkakör ellátásához szükséges valamely felsőfokú képesítés,
2. legalább öt év felsőfokú végzettséget vagy felsőfokú szakmai képesítést igénylő, a gyermekvédelem, a szociális ellátás, az egészségügyi ellátás, illetve a közoktatás területén betöltött munkakörben szerzett szakmai gyakorlat,
3. büntetlen előélet,
4. vagyonnyilatkozat tétel,
5. a magasabb vezető beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető.

**A pályázat elnyerésénél előnyt jelent:**

1. vezetői tapasztalat

**A pályázat részeként benyújtandó iratok, igazolások:**

1. A pályázó szakmai életrajza,
2. Az intézmény vezetésére vonatkozó részletes vezetési program,
3. A végzettséget és szakmai gyakorlatot igazoló dokumentumok, képesítési előírások másolata,
4. 3 hónapnál nem régebbi eredeti büntetlen előéletet igazoló okirat (erkölcsi bizonyítvány),
5. Nyilatkozat, melyben a pályázó hozzájárul ahhoz, hogy pályázati anyagát a Szakmai-szakértői Bizottság, valamint a Budapest Főváros XVI. kerületi Önkormányzat Egészségügyi és Szociális Bizottsága, és Képviselő-testülete megismerje, és abba betekintsen, tudomásul véve, hogy a pályázati eljárás lefolytatásával összefüggő feladatokat a jegyző, és áltata a munkakörükben erre megbízott személyek végzik, akik a dokumentumokba betekintenek.
6. Nyilatkozat arról, hogy a pályázat elfogadására vonatkozó előterjesztést a Képviselő-testület zárt ülésen tárgyalja-e
7. Nyilatkozat a vagyonnyilatkozat-tételi kötelezettség vállalásáról
8. A pályázó nyilatkozatát arról, hogy a pályázati anyagában foglalt személyes adatainak a pályázati eljárással összefüggő kezeléséhez hozzájárul

**A pályázat benyújtásának határideje:**

2017. november 28.

**A pályázat elbírálásának határideje:**

2018. január 31.

**Illetmény:**

A közalkalmazottak jogállásáról szóló 1992. évi XXXIII. törvény, és a végrehajtásáról szóló 257/2000. (XII. 26.) Korm. rendelet 4., és 5., melléklete szerint kerül megállapításra, valamint az illetménykiegészítést illetően Budapest Főváros XVI. kerületi Önkormányzat polgármesterének döntése alapján.

Egyéb juttatások: cafeteria havi 5000.- Ft értékben és évi 34. 000.- Ft ruházati költségtérítés.

A pályázatot Budapest Főváros XVI. kerületi Önkormányzat Polgármesteri Hivatalának Intézményi Irodájához kell eljuttatni zárt borítékban. Cím: 1163 Budapest, Havashalom u. 43.

A borítékra kérjük ráírni: a pályázó nevét, címét, és hogy „**Pályázat a** **Napraforgó Szolgálat intézményvezetői megbízására.”**

Információt nyújt: Müller Kinga intézményi irodavezető (mail: mullerkinga@bp16.hu, tel.: +361 4011 733).”

A Képviselő-testület felkéri a Polgármestert, hogy 2017. október 27-ei megjelenéssel gondoskodjon a pályázat közzétételéről a Kormányzati Személyügyi Szolgáltató és Közigazgatási Képzési Központ weboldalán, valamint megjelentetéséről a 16. Kerületi Újságban és az Önkormányzat weboldalán.

Felkéri továbbá, hogy a jogszabályi feltételeknek megfelelően gondoskodjon a pályázat bírálását előkészítő szakmai bizottság megalakításról.

A Képviselő-testület a szakmai előkészítő bizottságba a fenntartó képviselőjeként Dr. Csomor Ervin alpolgármestert, Erdősné Dr. Kocsis Helga Humán Ügyosztályvezetőt és Müller Kinga Intézményi Irodavezetőt delegálja.

Határidő: 2017. október 27.

Felelős: Kovács Péter polgármester

(16 igen, 0 nem, 0 tartózkodás)

 -.-.-.-.-.-.-

# NAPIREND: 11. Javaslat a 118/2017. (IV. 12.) Kt. határozat módosítására

 Előterjesztő: Kovács Péter polgármester

H A T Á R O Z A T:

## 336/2017. (X. 18.) Kt. Budapest Főváros XVI. kerületi Önkormányzat Képviselő-testülete a 118/2017. (IV. 12.) Kt határozatát az alábbiak szerint módosítja:

 „Budapest Főváros XVI. kerületi Önkormányzat Képviselő-testülete a Budapest XVI. kerület Thököly utca 99. szám alatti, 111706 hrsz-ú ingatlanból 88 m² területet meg kíván vásárolni, közút céljára Macz Péter és Macz Tímea tulajdonosoktól. A Képviselő-testület a 88 m² terület vételárát 2.340.800,- Ft-ban állapítja meg. A vételárat a vevő eladóknak a jogerős telekhatár-rendezést követően, egyösszegben, az adásvételi szerződés aláírásától számított 15 napon belül fizeti meg.

 Budapest Főváros XVI. kerületi Önkormányzat Képviselő-testülete a Budapest XVI. kerület Thököly utca 99. szám alatti, 111706 hrsz-ú ingatlanból megvásárolni kívánt, az előterjesztés 6. számú mellékletét képező térkép szerinti 88 m2 területet az ingatlan-nyilvántartásban történő bejegyzést követően forgalomképtelen törzsvagyonná nyilvánítja.

 A Képviselő-testület felkéri a Polgármester, hogy a költségvetés I. módosításánál az ingatlan megvásárlásához szükséges fedezet biztosításáról gondoskodjon.

 A Képviselő-testület felkéri a Polgármestert az épület lebontását követően a 111706, 111710, 111705 hrsz-ú ingatlanokat érintő telekalakítási eljárás megindítására, a jogerős telekalakítási eljárás befejezését követően pedig az adásvételi szerződés aláírására.

 A Képviselő-testület felkéri a Jegyzőt, hogy a 88 m² terület ingatlan-nyilvántartásban történő bejegyzését követően gondoskodjon az Önkormányzat vagyonáról és a vagyontárgyak feletti tulajdonosi jogok gyakorlásáról szóló 24/2009. (VI. 25.) önkormányzati rendeletben történő átvezetéséről.

 Határidő: - eladók tájékoztatására 2017. október 30.

 - a költségvetés módosítására 2017. október 30.

 - telekalakítás megindítására az épület elbontását követő

 30 napon belül.

 - az adásvételi szerződés aláírására a jogerős

 telekalakítást követően, legkésőbb 2017. december 31.

 - vagyonkataszterben való átvezetésre a tulajdonjog

 bejegyzést követően 30 napon belül

 Felelős: Kovács Péter polgármester

 (16 igen, 0 nem, 0 tartózkodás)

 -.-.-.-.-.-.-

 Budapest Főváros XVI. kerületi Önkormányzat Képviselő-testülete megalkotja az Önkormányzat vagyonáról és a vagyontárgyak feletti tulajdonosi jogok gyakorlásról szóló 24/2009. (VI. 25.) önkormányzati rendelet módosításáról szóló

#   **28/2017. (…) önkormányzati rendeletét**

(16 igen, 0 nem, 0 tartózkodás)

 -.-.-.-.-.-.-

# NAPIREND: 12. Javaslat a Budapest XVI. kerület Bátony utca 1-3. szám alatti, 106854/1 és 106854/2 hrsz-ú ingatlanok hasznosítására, pályázat kiírására

 Előterjesztő: Kovács Péter polgármester

H A T Á R O Z A T:

## 337/2017. (X. 18.) Kt. Budapest Főváros XVI. kerületi Önkormányzat Képviselő-testülete a Budapest XVI. kerület, Bátony utca 1. szám alatti (István király utca 24., Lőtér utca 2.), 106854/2 hrsz-ú, 50000 m² területű, kivett sporttelep megnevezésű, valamint a Budapest XVI. kerület, Bátony utca 3. szám alatti (Margit utca 147., Lőtér utca 4.), 106854/1 hrsz-ú, 34226 m² területű ingatlanok használatára 2018. január 1-jétől kezdődően 10 éves hasznosítási időtartamra pályázatot ír ki, a Nordeven Investment Kft., valamint a Felikon Kft. javára az ingatlanon fennálló korlátozott használati jogának, valamint a Magyar Labdarúgó Szövetséggel kötött együttműködési megállapodásokban foglalt Önkormányzatot terhelő kötelezettségek, valamint az ingatlanok tulajdoni lapján a pályázat kiírásakor létező közszolgáltatókat illető jogosultságok figyelembevételével, az előterjesztésben foglalt valamennyi feltétellel.

A Képviselő-testület felkéri a Polgármestert az előterjesztésben szereplő feltételekkel a pályázat kiírására.

 Határidő: 2017. október 30.

 Felelős: Kovács Péter polgármester

(12 igen, 2 nem, 0 tartózkodás)

 -.-.-.-.-.-.-

# NAPIREND: 13. Elővásárlási jog gyakorlása (118692/6 hrsz. szám alatti ingatlanon fennálló 388/1652-ed, és a 118692/7 hrsz. szám alatti ingatlanon fennálló 1333/5332-ed tulajdoni hányad)

 Előterjesztő: Kovács Péter polgármester

H A T Á R O Z A T:

## 338/2017. (X. 18.) Kt. Budapest Főváros XVI. kerületi Önkormányzat Képviselő-testülete úgy dönt, hogy mint elővásárlásra jogosult a vételi ajánlatot elfogadja és meg kívánja vásárolni a belterületi 118692/6 hrsz alatti, kivett beépítetlen terület megnevezésű, 1654 m² nagyságú, osztatlan közös tulajdonban lévő ingatlanból Réti Bernadett tulajdonát képező, Réti János haszonélvezeti jogával terhelt 388/1652-ed hányadot az Ingatlan adásvételi előszerződésben, mint vételi ajánlatban szereplő 1.000.000,- Ft, azaz egymillió forint vételáron.

 Budapest Főváros XVI. kerületi Önkormányzat Képviselő-testülete úgy dönt, hogy mint elővásárlásra jogosult a vételi ajánlatot elfogadja és meg kívánja vásárolni a külterületi 118692/7 hrsz alatti, kert és egyéb épület megnevezésű, 5333 m² nagyságú, osztatlan közös tulajdonban lévő ingatlanból Réti Bernadett tulajdonát képező, Réti János haszonélvezeti jogával terhelt 1333/5332-ed tulajdoni hányadot az Ingatlan adásvételi előszerződésben, mint vételi ajánlatban szereplő 4.000.000,- Ft, azaz négymillió forint vételáron.

 A Képviselő-testület az 5.000.000,- Ft vételár összegére az Önkormányzat költségvetéséről szóló 23/2016. (XII. 21.) önkormányzati rendelet 5. melléklet 58. sora "Fejlesztési céltartalék egyéb, előre nem tervezhető kiadások fedezetéül" előirányzat terhére biztosít fedezetet.

 Határidő: - eladók tájékoztatása 2017. október 30.

 - az adásvételi szerződés aláírására

 legkésőbb 2017. december 31.

 Felelős: Kovács Péter polgármester

 (16 igen, 0 nem, 0 tartózkodás)

 -.-.-.-.-.-.-

# NAPIREND: 14. Javaslat a Cinkotai kiserdő területén épülő kilátó kivitelezéséhez szükséges döntés meghozatalára

 Előterjesztő: Kovács Péter polgármester

H A T Á R O Z A T:

## 339/2017. (X. 18.) Kt. Budapest Főváros XVI. kerületi Önkormányzat Képviselő-testülete szavazási eredménye (5 igen, 8 nem, 3 tartózkodás) alapján az alábbi javaslat elfogadását **elvetette:**

„Budapest Főváros XVI. kerületi Önkormányzat Képviselő-testülete úgy dönt, hogy „Javaslat a Cinkotai kiserdő területén épülő kilátó kivitelezéséhez szükséges döntés meghozatalára” című előterjesztést a Képviselő-testület nem tárgyalja.”

Határidő: 2017. október 18.

Felelős: Kovács Péter polgármester

.

-.-.-.-.-.-.-

H A T Á R O Z A T:

## 340/2017. (X. 18.) Kt. Budapest Főváros XVI. kerületi Önkormányzat Képviselő-testülete együttműködési, valamint pénzeszköz átadás-átvételi megállapodást köt a Pilisi Parkerdő Zrt.-vel, bruttó 69 369 603 Ft költséggel a „Szilasmenti kerékpárút közösségi tereinek bővítése” projekt keretében a Cinkotai kiserdőben (Budapest XVI. kerület 118627 hrsz) építendő kilátó tervezése, engedélyeztetése és kivitelezése céljából.

 A Képviselő-testület felhatalmazza a Polgármestert az együttműködési megállapodás és a pénzeszköz átadás-átvételi megállapodás aláírására, valamint a pénzeszköz átadással kapcsolatos minden szükséges intézkedés megtételére.

 Felelős: Kovács Péter polgármester

 Határidő: 2017. november 30.

(12 igen, 2 nem, 1 tartózkodás)

 -.-.-.-.-.-.-

# NAPIREND: 15. Javaslat a Budapest XVI. kerület Szabadföldi úti kerékpáros híd építése miatt kiváltott vízvezeték vagyon átadására

 Előterjesztő: Kovács Péter polgármester

H A T Á R O Z A T:

## 341/2017. (X. 18.) Kt. Budapest Főváros XVI. kerületi Önkormányzat Képviselő-testülete az Önkormányzat beruházásában, a Budapest XVI. kerület Szabadföld úton létesült vízvezetéket, mint korlátozottan forgalomképes víziközmű törzsvagyont térítésmentesen Budapest Főváros Önkormányzata tulajdonába adja a nemzeti vagyonról szóló 2011. évi CXCVI. törvény 14. § (1) bekezdése szerinti jogcímen.

 Felhatalmazza a Polgármestert az átadásról szóló megállapodás aláírására, valamint az átadással kapcsolatos minden szükséges intézkedés megtételére.

 Felelős: Kovács Péter polgármester

 Határidő: 2018. december 30.

 (15 igen, 0 nem, 1 tartózkodás)

 -.-.-.-.-.-.-

# NAPIREND: 16. Javaslat Budapest XVI. kerület több utcájában létesült közvilágítási vagyon átadására

 Előterjesztő: Kovács Péter polgármester

H A T Á R O Z A T:

## 342/2017. (X. 18.) Kt. Budapest Főváros XVI. kerületi Önkormányzat Képviselő-testülete az Önkormányzat beruházásában, Budapest XVI. kerület több utcájában (1. számú mellék szerint) a közvilágítás bővítésére létesült közvilágítási hálózatot, mint korlátozottan forgalomképes törzsvagyont térítésmentesen a Budapest Főváros Önkormányzata tulajdonába adja a nemzeti vagyonról szóló 2011. évi CXVVI. törvény 14. § (1) bekezdése szerinti jogcímen.

Felhatalmazza a Polgármestert az átadásról szóló megállapodás aláírására, valamint az átadással kapcsolatos minden szükséges intézkedés megtételére.

 Határidő: 2018. december 30.

 Felelős: Kovács Péter polgármester

(15 igen, 0 nem, 1 tartózkodás)

 -.-.-.-.-.-.-

# NAPIREND: 17. Javaslat a Budapest XVI. kerület Aradi utca – Szilas-patak kereszteződésében kiváltásra kerülő gázvezeték átadására

 Előterjesztő: Kovács Péter polgármester

H A T Á R O Z A T:

## 343/2017. (X. 18.) Kt. Budapest Főváros XVI. kerületi Önkormányzat Képviselő-testülete az Önkormányzat beruházásában, a Budapest XVI. kerület Aradi utca – Szilas-patak kereszteződésében kiváltásra kerülő gázvezeték, mint korlátozottan forgalomképes törzsvagyont térítésmentesen a FŐGÁZ Zrt. tulajdonába adja a nemzeti vagyonról szóló 2011. évi CXCVI. törvény 14. § (1) bekezdése szerinti jogcímen.

Felhatalmazza a Polgármestert az átadásról szóló megállapodás aláírására, valamint az átadással kapcsolatos minden szükséges intézkedés megtételére.

Felelős: Kovács Péter polgármester

Határidő: 2018. december 30.

(16 igen, 0 nem, 0 tartózkodás)

 -.-.-.-.-.-.-

# NAPIREND: 18. Javaslat a Mátyásföldi Lawn Tennis Club Egyesület részére közvetett pénzbeli támogatás nyújtására egyedi kérelem alapján

 Előterjesztő: Kovács Péter polgármester

H A T Á R O Z A T:

## 344/2017. (X. 18.) Kt. Budapest Főváros XVI. kerületi Önkormányzat Képviselő-testülete úgy dönt, hogy a Mátyásföldi Lawn Tennis Club (képviseli: Zengő Ferenc, székhely:1165 Budapest, Bökényföldi út 27.; a továbbiakban: MLTC) részére a 1165 Budapest, Bökényföldi út 27-39. szám alatti, 105842/35 hrsz-ú, 26.913m² területű, kivett sporttelep és szolgáltató egység megnevezésű ingatlan 625.000,-Ft/hó+Áfa összegű bérleti díjából a mindenkori bérleti díj 2/3-ának megfelelő összeget elenged, azaz a 2017. évre mindösszesen bruttó 3.175.000,- közvetett, pénzbeli támogatásban részesíti. A támogatás forrása az Önkormányzat 2017. évi költségvetéséről szóló 23/2016. (XII. 21.) önkormányzati rendelet 5. melléklet 42. sorában az "Ingatlanok üzemeltetésével kapcsolatos egy évben nyújtható közvetett támogatás keretösszege - Kt. hatáskör" keret. A Képviselő-testület felkéri a Polgármestert a Támogatási szerződés megkötésére a Támogatásokat Vizsgáló Iroda véleményének kikérése mellett.

 Határidő: 2017. november 30.

 Felelős: Kovács Péter polgármester

 (12 igen, 0 nem, 3 tartózkodás)

 -.-.-.-.-.-.-

# NAPIREND: 19. Javaslat a Kertvárosi Fúvószenekari Egyesület megalakulásának és jövőbeni működésének támogatására

 Előterjesztő: Kovács Péter polgármester

H A T Á R O Z A T:

## 345/2017. (X. 18.) Kt. Budapest Főváros XVI. kerületi Önkormányzat Képviselő-testülete úgy dönt, a Kertvárosi Fúvószenekari Egyesületet a megalakítást követően támogatni kívánja. A működési költségekhez 2018. évben 6.000.000 Ft hozzájárulást biztosít, amennyiben az Egyesület ingyenesen vállalja, hogy:

- évi 12 óra időtartamban nyilvános önkormányzati rendezvényeken fellép,

 - a zenekari kötelező minősítéseket megszerzi,

- évente több alkalommal országos, legalább egy alkalommal külföldi rendezvényen, versenyen fellép, amelynek keretében a kerület jó hírnevét viszi,

- a zenekar tagjai között 85 %-os arányban a Budapest XVI. kerületi Rácz Aladár Zeneiskola növendékei és pedagógusai részére helyet és fellépési lehetőséget biztosít.

 A Képviselő-testület felkéri a polgármestert, hogy a 2018. évi költségvetés tervezésekor gondoskodjon a 6.000.000 Ft működési hozzájárulás, valamint 2.000.000 Ft eszközfejlesztési támogatás költségvetési rendeletbe történő beépítéséről.

 Határidő: 2017. december 31.

 Felelős: Kovács Péter polgármester

(16 igen, 0 nem, 0 tartózkodás)

 -.-.-.-.-.-.-

# NAPIREND: 20. Javaslat a Hittel a Nemzetért Alapítvány közművelődési tevékenységének támogatására

 Előterjesztő: Kulturális és Sport Bizottság

H A T Á R O Z A T:

## 346/2017. (X. 18.) Kt. Budapest Főváros XVI. kerületi Önkormányzat Képviselő-testülete a Hittel a Nemzetért Alapítvány „Mindszenty Konferencia 2017. " című kérelmét 90 000 Ft-tal, azaz Kilencven-ezer Ft-tal támogatja a 23/2016. (XII. 21.) önkormányzati rendelet 5. melléklet 40. sorában biztosított Közművelődés támogatása keret terhére. A támogatási összeg felhasználható ajándékutalvány, vendéglátás, koszorúzás, kiadványok költségeire. A támogatás elszámolásának határideje: 2017. december 15. A Képviselő-testület felkéri a Polgármestert a támogatási szerződés aláírására.

 Határidő: az értesítésre: 2017. október 27.

 - az utalásra: a támogatási szerződés aláírását követően kerül sor.

 Felelős: Kovács Péter polgármester

(13 igen, 0 nem, 3 tartózkodás)

 -.-.-.-.-.-.-

H A T Á R O Z A T:

## 347/2017. (X. 18.) Kt. Budapest Főváros XVI. kerületi Önkormányzat Képviselő-testülete a Hittel a Nemzetért Alapítvány „Wass Albert emlékműsor" című kérelmét 90 000 Ft-tal, azaz Kilencvenezer Ft-tal támogatja a 23/2016. (XII. 21.) önkormányzati rendelet 5. melléklet 40. sorában biztosított Közművelődés támogatása keret terhére. A támogatási összeg felhasználható emlékplakett, ajándékutalvány, vendéglátás, koszorúzás, kiadványok költségeire. A támogatás elszámolásának határideje: 2018. március 9. A Képviselő-testület felkéri a Polgármestert a támogatási szerződés aláírására.

 Határidő: az értesítésre: 2017. október 27.

 - az utalásra: a támogatási szerződés aláírását követően kerül sor.

 Felelős: Kovács Péter polgármester

(13 igen, 1 nem, 2 tartózkodás)

 -.-.-.-.-.-.-

H A T Á R O Z A T:

## 348/2017. (X. 18.) Kt. Budapest Főváros XVI. kerületi Önkormányzat Képviselő-testülete a Hittel a Nemzetért Alapítvány "Őrizd a lángot! Tóth Ilona életéről szóló rockopera" című kérelmét 300 000 Ft-tal, azaz Háromszázezer Ft-tal támogatja a 23/2016. (XII. 21.) önkormányzati rendelet 5. melléklet 40. sorában biztosított Közművelődés támogatása keret terhére. A támogatási összeg felhasználható szerzők, közreműködők honoráriumára, egyéb közreműködők díjazására, színházbérlet, tv felvétel, hangfelvétel, irodai, banki, szervezési kiadások, pályázat nevezési díj, kosztümök, egyéb kellékek, smink, fodrász költségeire. A támogatás elszámolásának határideje: 2017. december 15. A Képviselő-testület felkéri a Polgármestert a támogatási szerződés aláírására.

 Határidő: az értesítésre: 2017. október 27.

 - az utalásra: a támogatási szerződés aláírását követően kerül sor.

 Felelős: Kovács Péter polgármester

 (13 igen, 1 nem, 2 tartózkodás)

 -.-.-.-.-.-.-

# NAPIREND: 21. Az Önkormányzat vagyonának értékesítését, hasznosítását szabályozó rendeletek átdolgozása

 Előterjesztő: Vajda Zoltán képviselő

H A T Á R O Z A T:

## 349/2017. (X. 18.) Kt. Budapest Főváros XVI. kerületi Önkormányzat Képviselő-testülete szavazási eredménye (5 igen, 10 nem, 1 tartózkodás) alapján az alábbi javaslat elfogadását **elvetette:**

 „Budapest Főváros XVI. kerületi Önkormányzat Képviselő-testülete a 35/2004. (IX. 30.) az Önkormányzat vagyonának értékesítése, hasznosítása során alkalmazandó versenyeztetési szabályokról; a 49/2004. (XII. 29.) az Önkormányzat tulajdonában lévő lakások és nem lakás céljára szolgáló helyiségek elidegenítésének szabályairól; illetve a 24/2009. (VI. 25.) az Önkormányzat vagyonáról és vagyontárgyak feletti tulajdon jogok gyakorlásáról szóló rendeleteit felülvizsgálja.

Határidők: 2017. november 15. Kt. ülés – a szabályozás áttekintésére és koncepcionális javaslatok előterjesztésére

2017. december 13. KT. ülés – a konkrét rendeleti módosítások előterjesztésére

 Felelős: Kovács Péter polgármester”

 -.-.-.-.-.-.-

# NAPIREND: 22. A polgármester, az alpolgármesterek, a tanácsnokok, a bizottsági elnökök beszámolója az előző Képviselő-testületi ülés óta történt, fontosabb eseményekről

 -.-.-.-.-.-.-

# NAPIREND: 23. Képviselői kérdések, közérdekű bejelentések

 -.-.-.-.-.-.-

**kmf.**

|  |  |
| --- | --- |
| **Ancsin László** *jegyző* | **Kovács Péter***polgármester* |